BMW R 18 รถมอเตอร์ไซค์ที่เกิดจากตำนานนักสะสมเมื่อ 85 ปีที่แล้ว
เคยลองคิดกันบ้างไหมว่า หากเราครอบครองมอเตอร์ไซค์เก่า ๆ รุ่นหนึ่ง  หากคิดจะขายต่อ มอเตอร์ไซค์คันนั้นจะมีมูลค่าเท่าไร  เรื่องนี้ขึ้นอยู่กับว่า มอเตอร์ไซค์รุ่นนั้น เป็นของแบรนด์อะไร และที่สำคัญมันมีมูลค่าทางจิตใจ เป็นที่ต้องการของนักสะสมมากน้อยแค่ไหน
23 ก.ค. 2564

BMW R 18 รถมอเตอร์ไซค์ที่เกิดจากตำนานนักสะสมเมื่อ 85 ปีที่แล้ว
BMW Motorrad X ลงทุนแมน
เคยลองคิดกันบ้างไหมว่า หากเราครอบครองมอเตอร์ไซค์เก่า ๆ รุ่นหนึ่ง 
หากคิดจะขายต่อ มอเตอร์ไซค์คันนั้นจะมีมูลค่าเท่าไร
เรื่องนี้ขึ้นอยู่กับว่า มอเตอร์ไซค์รุ่นนั้น เป็นของแบรนด์อะไร
และที่สำคัญมันมีมูลค่าทางจิตใจ เป็นที่ต้องการของนักสะสมมากน้อยแค่ไหน
แล้วเชื่อหรือไม่ว่า ได้มีมอเตอร์ไซค์รุ่นหนึ่งที่มีอายุ 85 ปี
ที่มีการประมูลแย่งชิงกันเป็นเจ้าของ 
จนเมื่อจบการประมูลราคาแตะไปที่ 60,500 ดอลลาร์สหรัฐ หรือเกือบ ๆ 2 ล้านบาท
โดยมอเตอร์ไซค์รุ่นนั้นก็คือ BMW R 5
ทำไม มอเตอร์ไซค์รุ่นนี้ถึงเป็นที่ต้องการของนักสะสมทั่วโลก
ที่น่าสนใจก็คือ ล่าสุดนั้นทาง BMW ได้หยิบนำจุดเด่นของ BMW R 5 
มาต่อยอดผลิตมอเตอร์ไซค์รุ่นใหม่อย่าง BMW R 18 First Edition 
โดยตั้งราคาขาย 1,150,000 บาท
เรื่องราวทั้งหมดนี้ น่าสนใจอย่างไร ?
ลงทุนแมนจะเล่าให้ฟัง
มอเตอร์ไซค์คือสินค้าที่เวลาจะกัดกินมูลค่ามันให้ลดลงเรื่อย ๆ
เพราะเป็นสินค้าที่เมื่อเวลาผ่านไปก็จะมีรุ่นใหม่ ๆ มาพร้อมเทคโนโลยีการขับขี่ล้ำสมัย
แต่ทฤษฎีดังกล่าวก็มีข้อยกเว้น
หากมอเตอร์ไซค์ รุ่นนั้นเป็นตำนานที่คนยุคปัจจุบันหลงใหล
ก็เลยเปลี่ยนสถานะจากมอเตอร์ไซค์ธรรมดากลายเป็น Rare Item 
เมื่อเป็นเช่นนี้ “เวลา” ก็จะทำหน้าที่ในการเพิ่มมูลค่าขึ้นเรื่อย ๆ
โดย BMW R 5 ก็อยู่ในทฤษฎีดังกล่าว โดยหลายคนอาจยังไม่รู้ว่ามอเตอร์ไซค์รุ่นนี้ 
เมื่อ 85 ปีที่แล้วถือเป็นผลงานระดับ Masterpiece ที่พลิกโฉมตลาดเลยทีเดียว
เมื่อดีไซน์ของมอเตอร์ไซค์คันนี้ สร้างความประทับใจให้คนในยุคนั้น 
ด้วยความที่ดูทันสมัย โฉบเฉี่ยว และมีแครักเตอร์เป็นของตัวเองที่ชัดเจน
ส่วนอีกหนึ่งจุดขาย ก็คือ BMW R 5 ถือเป็นมอเตอร์ไซค์รุ่นแรก
ที่ทาง BMW ใช้ระบบเกียร์เท้า 4 จังหวะ สามารถทำความเร็วได้ถึง 140 กิโลเมตรต่อชั่วโมง
ซึ่งในตอนนั้นถือเป็นมอเตอร์ไซค์ที่เร็วที่สุดรุ่นหนึ่งของโลก
ซึ่งสามารถแข่งกับรถสปอร์ตหรูบางรุ่นได้สบาย
อย่างไรก็ตามถึงแม้ในอดีต BMW R 5 จะเป็นสินค้าที่ได้รับความนิยมสูง แต่ ณ เวลานั้นทาง BMW กำลังเติบโตทางธุรกิจ จึงเร่งผลิตมอเตอร์ไซค์รุ่นใหม่ ๆ ออกสู่ตลาด
ผลที่ตามมาก็คือ BMW R 5 มีระยะเวลาการผลิตแค่ 1 ปีกว่า ๆ 
ความน่าสนใจก็คือ ทำให้มอเตอร์ไซค์รุ่นนี้มีเพียงแค่ 2,652 คันทั่วโลกเท่านั้น
แล้วในจำนวนดังกล่าว จะมีเหลืออยู่กี่คัน ที่อยู่ในสภาพดีพร้อมใช้งาน
และยิ่งเป็นที่ต้องการของนักสะสม แน่นอนว่าราคาซื้อขายขึ้นอยู่ที่ความพอใจ
BMW จึงนำความนิยมของ BMW R 5 ของคนในยุคนี้ มาต่อยอดธุรกิจตัวเอง
ด้วยการนำความคลาสสิกของมอเตอร์ไซค์รุ่นนี้ที่คนโหยหา
มาผสมผสานกับเทคโนโลยีในการผลิตที่ทันสมัย 
จนเกิดเป็นแนวคิดในการผลิตรถรุ่น BMW R 18 First Edition
ทีนี้หลายคนคงสงสัยว่าแล้ว BMW R 18 ถอดแบบดีไซน์ความคลาสสิกจากรุ่นดั้งเดิม
ตรงส่วนไหนบ้าง
หากมองในแง่ภาพรวมของดีไซน์ ก็ต้องบอกว่า BMW หยิบเอาความคลาสสิก
ในอดีตเกือบทั้งหมดมาใส่ไว้ในมอเตอร์ไซค์รุ่นนี้ได้อย่างลงตัว
โดยเฉพาะ 5 จุดเด่นที่เป็นเอกลักษณ์ของรุ่นเก่าเมื่อ 85 ปีที่แล้ว
เริ่มที่จุดสังเกตง่ายสุด ก็น่าจะเป็นการใช้โทนสีโดยรุ่น BMW R 18
จะเป็นการใช้สีดำตัดกับเส้นขาว ซึ่งเหมือนกับรุ่นเก่า BMW R 5 
และการใช้โทนสีสไตล์นี้ ปัจจุบันได้กลายเป็นเอกลักษณ์มอเตอร์ไซค์สายคลาสสิกของ BMW เกือบทุกรุ่น
ขณะที่ในตัวเครื่องยนต์จะเป็น Boxer แบบเดิม 
เพียงแต่สิ่งที่เพิ่มเติมคือขนาดเครื่องยนต์ที่ใหญ่ขึ้นที่เรียกว่า Big Boxer
โดยมีขนาด 2 ลูกสูบ 1800 ซีซี ซึ่งเป็นเครื่องยนต์ Boxer ขนาดใหญ่สุดเท่าที่ BMW เคยใช้มา
ที่น่าสนใจคือ ถึงแม้เครื่องยนต์ Boxer จะถูกพัฒนาให้ดีขึ้นตามยุคสมัย
แต่สิ่งที่ไม่ได้เปลี่ยนไปเลยก็คือ ยังขับเคลื่อนด้วยเพลาเหมือนเดิม
เหมือนถึงขนาดที่ว่าตรงเพลานั้นจะเป็นแบบเปลือยเปล่า 
ทำให้เห็นระบบการทำงานชัดเจน
ให้ความรู้สึกเหมือนเรากำลังมองกลไกนาฬิกาโบราณ กำลังทำงานอยู่
ส่วนตัวถังก็ยังคงเอกลักษณ์การเป็นรูปหยดน้ำเหมือนเดิมไม่เปลี่ยนแปลง
และสามารถจุน้ำมันได้ถึง 16 ลิตร
มาถึงดีไซน์ไฟหน้าและไฟท้าย ถึงจะคงดีไซน์ไว้เหมือนเดิมหมดทุกอย่าง 
แต่หลอดไฟจะถูกเปลี่ยนมาใช้แบบ LED
ส่วนเทคโนโลยีที่น่าสนใจอื่น ๆ ที่เพิ่มเข้ามาก็คือหน้าจอเรือนไมล์มีทั้งเข็มแอนะล็อก
และระบบวัดความเร็วดิจิทัลอยู่ในเรือนไมล์เดียวกัน
จนถึงยังมีเทคโนโลยีเกียร์ถอยหลัง 
ลองคิดดูว่าหากเราต้องใช้เท้าในการถอยมอเตอร์ไซค์คันนี้ที่มีน้ำหนักมากกว่า 300 กิโลกรัม
คงเป็นเรื่องยากลำบากไม่ใช่น้อย เพราะฉะนั้นการมีเกียร์ถอยหลัง 
เป็นอะไรที่ทาง BMW คิดเผื่อไว้ให้แก่ผู้ขับขี่ได้อย่างดี
แล้วใครกันที่เป็นลูกค้าของมอเตอร์ไซค์คันนี้ 
หลายคนน่าจะตอบเหมือนกันหมด ก็คือคนที่ชื่นชอบมอเตอร์ไซค์สไตล์คลาสสิก
และก็อยากนำไปขับขี่โชว์บนท้องถนน เพื่อสะท้อนรสนิยมของตัวเอง
ส่วนลูกค้าอีกกลุ่ม ที่หลายคนอาจคาดไม่ถึงก็คือกลุ่ม “นักสะสม”
ที่จะซื้อมอเตอร์ไซค์รุ่นนี้ ไว้ครอบครองตั้งโชว์สะสมเป็นคอลเลกชันส่วนตัว
เพราะนักสะสมขอแค่ ฉันได้ครอบครองสิ่งที่มีคุณค่าทางจิตใจ
พร้อมกับมองด้วยสายตาที่ชื่นชมความสวยงามแบบคลาสสิก
เพียงแค่นี้.. ก็มีความสุขแล้ว
References
-
-